pythainlp/thai-wiki-dataset-v4 huggingface dataset:
โรคเบอร์เกอร์

โรคเบอร์เกอร์อาจเป็นการทับศัพท์ชื่อของ:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ม็องคีเบิร์กสเกลอโรซิส

ม็องคีเบิร์กสเกลอโรซิส  หรือ ม็องคีเบิร์กอาร์เทอริโอสเกลอโรซิส  เป็นรูปแบบหนึ่งของการแข็งของหลอดเลือดแดง ที่ซึ่งพบการสะสมแคลเซียมในชั้นกล้ามเนื้อกลางของผนังหลอดเลือดแดง (ชั้นทูนิกามีเดีย) โดยการสะสมแคลเซียมนี้เป็นแบบดิสทรอฟิกแคลซิฟิเคชั่น และปรากฏเป็นภาวะของความเยื่อมตามอายุ อย่างไรก็ตามอาจพบเป็นพยาธิสภาพในกรณี pseudoxanthoma elasticum และการสะสมของแคลเซียมในหลอดเลือดแดงโดยไม่ทราบสาเหตุ (idiopathic arterial calcification) ในทารกแรกเกิด ปัจจุบันยังคงไม่ทราบสาเหตุและความเกี่ยวข้องกับการแข็งตัวของหลอกเลือดแดงในกรณีอื่น ๆ ชื่อ Mönckeberg ตั้งตาม Johann Georg Mönckeberg ผู้อธิบายถึงอาการนี้ครั้งแรกในปี 1903
กูเกิล คลาสรูม

กูเกิล คลาสรูม  เป็นบริการเว็บฟรีที่พัฒนาโดยกูเกิล ซึ่งมีไว้ให้สำหรับโรงเรียนที่มีจุดมุ่งหมายเพื่อลดความซับซ้อนในการสร้าง แจกจ่าย และให้คะแนนงาน จุดประสงค์หลักของกูเกิล คลาสรูมคือการปรับปรุงกระบวนการแชร์ไฟล์ระหว่างครูกับนักเรียน จนถึง ค.ศ. 2021 มีผู้ใช้งานกูเกิล คลาสรูมประมาณ 150 ล้านคน
คำวิจารณ์.
เนื่องจากบริษัทกูเกิลได้รับเสียงวิจารณ์ในด้านต่าง ๆ รวมถึงความเป็นส่วนตัว คำวิจารณ์หลักของกูเกิล คลาสรูมส่วนใหญ่มักเกี่ยวกับความเป็นส่วนตัวของนักเรียนและการใช้ข้อมูลนักเรียนของกูเกิล คำวิจารณ์กูเกิล คลาสรูมมักรวมเข้ากับคำวิจารณ์โครมบุ๊กและกูเกิล เวิร์กสเปซ
คำวิจารณ์บางส่วนกล่าวถึงกูเกิล คลาสรูมว่าไม่มีสมุดเรียนที่เต็มสมบูรณ์, ไม่มีแบบสอบถามและแบบทดสอบอัตโนมัติ (ส่วนประกอบหลักที่มีในระบบการจัดการเรียนรู้) และการแก้ไขงานหลังส่งไปแล้ว
กระทรวงในประเทศเยอรมนี

กระทรวงในรัฐบาลสหพันธ์สาธารณรัฐเยอรมนี  เป็นหน่วยงานที่มีอำนาจสูงสุดจากรัฐบาลสหพันธ์ (รัฐบาลกลาง) และมอบหมายหน้าที่การกำกับดูแลให้แก่รัฐมนตรีแห่งรัฐบาลกลางในแต่ละกระทรวง 
ตามรัฐธรรมนูญแห่งสหพันธ์สาธารณรัฐเยอรมนี  มาตรา 62 รัฐบาลกลางประกอบด้วยนายกรัฐมนตรี (Bundeskanzler) และรัฐมนตรีสหพันธ์ (Bundesminister) ภายใต้นโยบายและแนวปฏิบัติที่นายกรัฐมนตรีของรัฐบาลกลางกำหนดใช้ รัฐมนตรีสหพันธ์ของแต่ละคนกำกับดูแลกระทรวงภายใต้ความรับผิดชอบของตน นอกเหนือจากกระทรวงแล้ว ยังรวมถึงหน่วยงานของรัฐบาลกลางระดับบน ระดับกลาง และระดับล่างที่ได้รับมอบหมายให้ประจำกระทรวงอีกด้วย เจ้าหน้าที่รัฐและพนักงานในการบริการสาธารณะของกระทรวงปฏิบัติหน้าที่ในนามของรัฐมนตรีสหพันธ์ โดยเฉพาะอย่างยิ่งการกำกับดูแลที่เป็นหน้าที่โดยตรงและอย่างเป็นทางการของหน่วยงานรองและหน้าที่ทางการเมืองของบุนเดิสทาค (รัฐสภากลาง) และองค์ประกอบอื่น ๆ ของรัฐบาลกลาง
กระทรวงทำหน้าที่เป็นส่วนต่อประสานระหว่างผู้นำทางการเมือง และในฐานะการบริหารปฏิบัติงานในส่วนที่ไม่ใช่การเมือง ปัจจุบันประเทศเยอรมนี (สหพันธ์สาธารณรัฐเยอรมนี) มีกระทรวงอยู่ทั้งหมด 14 กระทรวงเรียงตามตามลำดับทางการ ได้แก่
เพลงชาติสาธารณรัฐอิสลามอัฟกานิสถาน

เพลงชาติสาธารณรัฐอิสลามอัฟกานิสถาน (- "ซูรูเดมิลลี", - "มิลลีซุรูด"; แปลตรงตัว#เปลี่ยนทาง 'เพลงชาติ') ถูกนำมาใช้โดยโลยาจีร์กาในเดือนพฤษภาคม ค.ศ. 2006 
ตามมาตรา 20 ของรัฐธรรมนูญแห่งสาธารณรัฐอิสลามอัฟกานิสถาน "เพลงชาติอัฟกานิสถานมีเนื้อหาเป็นภาษาปาทานโดยเอ่ยถึงวลี "อัลลอฮ์ทรงยิ่งใหญ่" และชื่อบรรดาชนชาติต่าง ๆ ของอัฟกานิสถาน" เนื้อเพลงนี้ประพันธ์โดยอับดุลบารี จะฮานี และทำนองโดยชาวเยอรมันเชื้อสายอัฟกัน #เปลี่ยนทาง .
บรรณานุกรม.
<templatestyles src="Reflist/styles.css" />
หอพิพิธภัณฑ์แห่งชาติหลวงพระบาง

หอพิพิธภัณฑ์แห่งชาติหลวงพระบาง หรือ หอคำ เดิมคือพระราชวังของเจ้ามหาชีวิตหลวงพระบาง จึงเรียกอีกชื่อว่า "วังเจ้ามหาชีวิต" สร้างเมื่อ พ.ศ. 2447 ในสมัยสมเด็จพระเจ้าศรีสว่างวงศ์ สืบทอดต่อมาถึงสมัยสมเด็จพระเจ้าศรีสว่างวัฒนา พระมหากษัตริย์องค์สุดท้ายของลาว ต่อมาปรับให้เป็นหอพิพิธภัณฑ์หลวง เมื่อ พ.ศ. 2519 โดยใช้เป็นพิพิธภัณฑ์จัดแสดงโบราณวัตถุและของมีค่า เช่น บัลลังก์ ธรรมาสน์ เครื่องสูงและราชูปโภคของเจ้าชีวิต พระพุทธรูป และวัตถุโบราณ รวมถึงของขวัญจากต่างประเทศ
สถาปัตยกรรม.
สถาปัตยกรรมมีลักษณะสถาปัตยกรรมวิจิตรศิลป์ เป็นอาคารชั้นเดียว แต่ยกพื้นสูง หลังคาเป็นแบบล้านช้าง บริเวณหน้าประตูปูหินอ่อนจากอิตาลี ห้องต่าง ๆ ในอาคาร ได้แก่ ห้องฟังธรรมของเจ้ามหาชีวิต มีพระพุทธรูปจำนวนหนึ่ง รวมถึงธรรมาสน์ของพระสังฆราช ด้านหลังเป็นท้องพระโรง ห้องรับรองราชอาคันตุกะ มีภาพเขียนที่ฝาผนัง เป็นภาพวิถีชีวิต วัฒนธรรมประเพณีของคนลาว รวมถึงรูปขบวนเจ้ามหาชีวิตเสด็จไปสรงน้ำพระที่วัดเชียงทองและวัดใหม่สุวรรณภูมารามเป็นภาพเขียนแนวลัทธิประทับใจ เขียนโดยจิตรกรชาวฝรั่งเศส ยังมีรูปปั้นครึ่งพระองค์ของเจ้ามหาชีวิตลาว 4 พระองค์ และภาพรามเกียรติ์ปิดทองเคลือบเงาจากศิลปินลาว
ท้องพระโรงมีบัลลังก์หรือราชอาสน์ เครื่องราชกกุธภัณฑ์ ผนังและเพดานพื้นเป็นสีแดง ประดับด้วยกระเบื้องโมเสครูปต่าง ๆ ประดิษฐานพระพุทธรูปขนาดเล็กจำนวนมากที่นำมาจากวัดที่ถูกทำลาย ห้องบรรทมของเจ้ามหาชีวิต ห้องบรรทมของพระราชินี ห้องบรรทมของพระโอรสพระธิดา ได้กลายเป็นห้องเก็บเครื่องดนตรี เครื่องแต่งกายนางแก้วและเครื่องเล่นแผ่นเสียงโบราณ มีศิลาจารึกจำนวนหลายหลัก เก่าแก่สุดระบุคริสต์ศตวรรษที่ 7 จารึกเป็นภาษาลาวโบราณ และยังมีส่วนแสดงภูษาอาภรณ์ เครื่องประดับ เหรียญตราต่าง ๆ ฯลฯ 
ห้องเสวย ห้องรับรองราชอาคันตุกะของพระนางคำผูย พระราชินีองค์สุดท้ายของลาว มีภาพเขียนขนาดใหญ่ของเจ้ามหาชีวิตศรีสว่างวัฒนา พระนางคำผูย และเจ้าฟ้าชายวงศ์สว่าง เขียนโดยอิลยา กลาซูนอฟ ศิลปินชาวรัสเซีย ห้องเก็บของที่ระลึกจากผู้นำต่างชาติหลายประเทศ รวมถึงไทย เช่นของที่ระลึกของสหรัฐ เป็นสะเก็ดหินจากดวงจันทร์
ด้านหลังของหอพิพิธภัณฑ์มีอาคารเก็บราชพาหนะ บริเวณที่ตั้งของหอพิพิธภัณฑ์แห่งชาติหลวงพระบาง ยังเป็นที่ตั้งของหอพระบางซึ่งประดิษฐานพระบาง
เอลแลนด์โรด

เอลแลนด์โรด  เป็นสนามฟุตบอลตั้งที่อยู่บีสตันในเมืองลีดส์ เทศมณฑลยอร์กเชอร์ตะวันตก ประเทศอังกฤษ และเป็นสนามเหย้าของสโมสรฟุตบอลลีดส์ยูไนเต็ดนับตั้งแต่ก่อตั้งสโมสรใน ค.ศ. 1919 เอลแลนด์โรดเป็นสนามฟุตบอลที่ใหญ่เป็นอันดับที่ 14 ของอังกฤษ
เอลแลนด์โรดเคยใช้จัดการแข่งขันเอฟเอคัพรอบรองชนะเลิศในฐานะสนามกลางและเป็นสนามเหย้าของฟุตบอลทีมชาติอังกฤษในบางนัด นอกจากนี้ ยังเป็นหนึ่งใน 8 สนามที่ใช้จัดแข่งขันฟุตบอลชิงแชมป์แห่งชาติยุโรป 1996 นอกจากฟุตบอลแล้ว เอลแลนด์โรดยังใช้จัดแข่งขันรักบี้ลีกโดยมีฮันสเล็ตเป็นทีมเหย้าในช่วงกลางทศวรรษ 1980 และเคยใช้จัดการแข่งขันสองนัดในรักบี้ชิงแชมป์โลก 2015
เอลแลนด์โรดมีอัฒจันทร์สี่ฝั่ง ประกอบด้วย ฝั่งดอนเรวี (ฝั่งเหนือ), ฝั่งตะวันออก (ซึ่งคาดว่าจะตั้งชื่อตามแจ็ก ชาร์ลตัน), ฝั่งนอร์แมนฮันเตอร์ (ฝั่งใต้) และฝั่งจอห์นชาลส์ (ฝั่งตะวันตก) สนามมีความจุ 37,792 ที่นั่ง สถิติผู้ชมในสนามสูงสุดอยู่ที่ 57,892 คนเมื่อวันที่ 15 มีนาคม ค.ศ. 1967 ในเอฟเอคัพรอบที่ห้าซึ่งเป็นนัดแข่งใหม่กับซันเดอร์แลนด์ อย่างไรก็ตาม สนามมีการติดตั้งที่นั่งทำให้ความจุลดลง สถิติผู้ชมสูงสุดในสนามซึ่งมีการติดตั้งที่นั่งแล้วคือ 40,287 คนในพรีเมียร์ชิปนัดที่พบกับนิวคาสเซิลยูไนเต็ดเมื่อวันที่ 22 ธันวาคม ค.ศ. 2001 ปัจจุบันมีแผนขยายความจุของสนามเป็น 50,000 ที่นั่ง โดยจะทำการทุบอัฒจันทร์ฝั่งตะวันตกและสร้างใหม่
สนามแห่งนี้ยังใช้จัดงานคอนเสิร์ตได้ ศิลปินที่มีชื่อเสียงที่เคยขึ้นแสดงที่สนามแห่งนี้ อาทิ วงควีน, ยูทู, แฮปปี้มันเดส์ และเคเซอร์ชีฟส์
เพลงชาติราชอาณาจักรอัฟกานิสถาน (ค.ศ. 1926–1943)

"ซูรูดมิลลี"  หรือรู้จักกันในชื่อ "ซูรูดแอมอนี"  เป็นเพลงชาติแรกของราชอาณาจักรอัฟกานิสถานใน ค.ศ. 1926 ประพันธ์และเรียบเรียงโดย Khalid Rajab Bey ศาสตราจารย์ชาวตุรกีที่โรงเรียนอุตสาหกรรมและดนตรีที่สอนดนตรีในกรุงคาบูลในรัชสมัยของพระเจ้าอมานุลเลาะห์ เพลงนี้เล่นในระหว่างการเสด็จเยือนต่างประเทศโดยอมานุลเลาะห์ แม้เป็นเรื่องยากที่จะบอกว่าเพลงนี้กลายเป็นเพลงชาติในความหมายปัจจุบันหรือไม่ เพลงนี้ไม่มีชื่อหรือเนื้อร้องเป็นของตัวเอง ใน ค.ศ. 1943 จึงแทนที่ด้วยเพลงชาติที่สอง
อย่างไรก็ตาม ในปัจจุบันเพลงนี้ถูกใช้เป็นเพลงประจำราชสำนักอัฟกันพลัดถิ่น โดยมีเนื้อเพลงเป็นบทกวี "Ali Bood" ซึ่งแต่งโดยรูมี
สิตางศุ์ บัวทอง

สิตางศุ์ บัวทอง (เกิด 25 ตุลาคม พ.ศ. 2505) เป็นนักแสดงและนักธุรกิจชาวไทย เข้าสู่ในวงการบันเทิงจากการเป็นเน็ตไอดอลชื่อดังเริ่มเข้าสู่ในการเป็นนักแสดงมีผลงานภาพยนตร์เรื่อง หลวงพี่แจ๊ส 5G และหอแต๋วแตก สะบัดต่อไม่รอแล้วนะ และผลงานด้านการแสดงละคร เป็นต้น
ประวัติ.
สิตางศุ์ เกิดเมื่อวันที่ 25 ตุลาคม พ.ศ. 2505 ที่กรุงเทพมหานคร มีพี่น้องร่วมกันอยู่ 5 สิตางศุ์ เป็นบุตรคนที่ 4 
สำเร็จการศึกษาโรงเรียนมัธยมโรงเรียนทวีธาภิเศก
ในวงการบันเทิง.
ก่อนเข้าในวงการบันเทิงในช่วงวัยเด็กสิตางศุ์มีครอบครัวเป็นนักธุรกิจคนจีนรับเหมาก่อสร้างและต่อมาทำงานรับจ้างแปลภาษา เขียนคำอุทธรณ์ ตลอดจนรับโปรโมทสินค้า ในช่วงยุควัยเด็ก และในปัจจุบันในปี พ.ศ. 2560สิตางศุ์เริ่มมีชื่อเสียงจากการเป็นเน็ตไอดอลชื่อดังในโลกโซเซียลในช่วงวันสงกรานต์ในปี พ.ศ. 2560 พร้อมวลีเด็ด "สะบัดต่อไม่รอแล้วนะ"ทำให้เป็นที่รู้จักในนาม "สิตางศุ์ บัวทอง" เป็นเน็ตไอดอลชื่อดังไปไกลถึงในประเทศจีนเป็นต้น
สิตางศุ์เริ่มเข้าสู่ในการเป็นนักแสดงเต็มตัวได้รับโอกาสจาก พชร์ อานนท์ ได้ร่วมแสดงภาพยนตร์เรื่อง หลวงพี่แจ๊ส 5 G ในปี พ.ศ. 2561 ในบทบาท (นักแสดง รับเชิญ)จากนั้นมีผลงานในการแสดงภาพยนตร์เรื่อง หอแต๋วแตก สะบัดต่อไม่รอแล้วนะ ในปี พ.ศ. 2562 ภายหลังสิตางศุ์ได้รับโอกาสเป็นแขกรับเชิญในรายการกิ๊กดู๋ สงครามเพลงเงินล้านเป็นต้นและในปัจจุบันในปี พ.ศ. 2563 สิตางศุ์ได้รับโอกาสร่วมแสดงมิวสิกวิดีโอเพลงปล่อยผัว ศิลปินปอยฝ้าย มาลัยพร และรับงานการแสดงอื่นๆ เป็นต้น ปัจจุบันสิตางศุ์ มีผลงานการแสดงภาพยนตร์หอแต๋วแตก แหกโควิดปังปุริเย ในปี พ.ศ. 2564อยู่ช่วงกำลังถ่ายทำเนื่องจากสถานการณ์โควิด 19จึงไม่สามารถถ่ายทำภาพยนตร์ในขณะช่วงนี้จึงเลื่อนไปก่อนจนกว่าสถานการณ์โควิด 19ดีขึ้น
ในปี พ.ศ. 2564 สิตางศุ์เตรียมตัวเป็นผู้จัดและสร้างภาพยนตร์และทำเพลงมิวสิกวิดีโอและได้รับโอกาสเป็นผู้จัดภาพยนตร์และมิวสิกวิดีโอคนใหม่และร่วมลงทุนรายได้ 20 ล้านบาทในขณะที่อยู่ช่วงเตรียมงาน
ท่ารถเกรย์ฮาวด์ไบลธ์วิลล์

ท่ารถเกรย์ฮาวด์ไบลธ์วิลล์  เป็นท่ารถตั้งอยู่ที่เลขที่ 109 ถนนนอร์ธฟิฟต์ เมืองไบลธ์วิลล์ รัฐอาร์คันซอ อาคารท่ารถมีลักษณะสูงหนึ่งชั้น และเป็นสถานีแบบเกาะ (island-type) สร้างขึ้นด้วยสถาปัตยกรรมแบบสตรีมไลน์โมเดอร์น ตกแต่งด้วยเส้นโค้ง และป้ายแนวตั้งเขียนชื่อของรถโดยสารประจำทางเกรย์ฮาวด์ ท่ารถนี้สร้างขึ้นในปี 1937 ภายใต้แคมเปญขยายครั้งใหญ่ของบริษัทเกรย์ฮาวด์ อาคารนี้เป็นหนึ่งในตัวอย่างชิ้นสำคัญที่สุดของอาร์ตโมเดอร์นในรัฐอาร์คันซอ ผลงานออกแบบโดยสถาปนิก วิลเลียม นาวแลนด์ แวน พอเวลล์ และ เบน วัตซีน ไวท์
ท่ารถหยุดให้บริการเดินรถในปี 2001 และถูกทิ้งร้างนับจากนั้น กระทั่งในปี 2004 มีผู้ซื้ออาคารนี้เพื่อทำการอนุรักษ์ นับตั้งแต่ปี 2010 อาคารนี้ใช้งานเป็นสำนักงาน พิพิธภัณฑ์ และศูนย์นักท่องเที่ยวของเมนสตรีทไบลธ์วิลล์ (Main Street Blytheville)
วัดพระพุทธบาทสี่รอย

วัดพระพุทธบาทสี่รอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสะลวง อำเภอแม่ริม จังหวัดเชียงใหม่ เป็นที่ประดิษฐานรอยพระพุทธบาทของสมเด็จพระสัมมาสัมพระพุทธเจ้าถึง 4 พระองค์ กล่าวกันว่าเป็นรอยพระพุทธบาทที่เก่าแก่ที่สุดในประเทศไทย
ตามตำนานเล่าว่า เมื่อครั้งสมัยพุทธกาล องค์สมเด็จพระสัมมาสัมพุทธเจ้าโปรดเวไนยสัตว์มายังปัจจันตประเทศหรือประเทศไทยปัจจุบัน พระองค์เสด็จมาพร้อมพุทธสาวก 500 องค์ ได้แวะฉันจังหันอยู่บนเขาเวภารบรรพตแห่งนี้ ได้สมาบัติว่าบนเทือกเขาแห่งนี้ได้มีรอย พระพุทธบาทของพระพุทธเจ้ามาประทับอยู่บนก้อนหินใหญ่ คือ พระพุทธเจ้าที่มาตรัสรู้ภัทรกัลป์นี้แล้ว เป็นพระพุทธบาทของพระพุทธเจ้าทั้ง 3 พระองค์ คือ พระพุทธเจ้ากกุสันธะ พระพุทธเจ้าโกนาคมนะ และพระพุทธเจ้ากัสสปะ จึงได้ประทับรอยพระบาทอีกรอยไว้ที่นี้ โดยรอบพระพุทธบาทประกอบด้วย รอยพระพุทธบาทของพระพุทธเจ้ากกุสันธะ รอยแรกเป็นรอยใหญ่ยาว 12 ศอก รอยพระพุทธบาทของพระพุทธเจ้าโกนาคมนะ เป็นรอยที่ 2 ยาว 9 ศอก รอยพระพุทธบาทของพระพุทธเจ้ากัสสปะเป็นรอยที่ 3 ยาว 7 ศอก รอยพระพุทธบาทของพระพุทธเจ้าโคตะมะ (ศาสนาปัจจุบัน) เป็นรอยที่ 4 รอยเล็กที่สุด ยาว 4 ศอก
ครั้นถึงสมัยพระยาธรรมช้างเผือก ผู้ครองนครเชียงใหม่ พร้อมด้วยบริวาร 500 คน ได้ขึ้นมากราบสักการะบูชาพระพุทธบาทสี่รอย และได้สร้างวิหารครอบพระพุทธบาทสี่รอยไว้ชั่วคราว พระยาธรรมช้างเผือกได้สร้างแท่นยืนคล้ายนั่งร้านรอบ ๆ ก้อนหินที่มีพระพุทธบาทสี่รอยและได้สร้างหลังคาชั่วคราวมุงไว้ ต่อมาเจ้าดารารัศมี พระราชชายาได้สร้างวิหารเป็นการกราบบูชารอยพระพุทธบาทไว้หนึ่งหลัง หลังเล็กปัจจุบันได้บูรณะปฏิสังขรณ์แล้วทั้งหลัง จน พ.ศ. 2472 ครูบาศรีวิชัย ได้รื้อพระวิหารที่เจ้าพระยาธรรมช้างเผือกสร้างไว้ชั่วคราว และได้สรางพระวิหารครอบรอยพระพุทธบาทไว้ใหม่และได้ฉาบปูนครอบรอยพระพุทธบาทสี่รอย 
วัดพระพุทธบาทสี่รอยตั้งอยู่บนระดับความสูงประมาณ 1,200 เมตร เป็นภูเขาลาดชัน บางแห่งมีโค้ง และสูงในระดับ 45 องศา วัดมีอุโบสถทรงจัตุรมุข เจ้าอาวาสได้รับแรงบันดาลใจจากนิมิตที่พญานาคได้มาบอกกล่าวให้สร้าง
คอร์ พัลโมนาลี

โรคหัวใจเกี่ยวเนื่องกับปอด  หรือ คอร์ พัลโมนาลี  เป็นภาวะหัวใจห้องล่างขวาโตและล้มเหลว เป็นผลตอบสนองต่อการเพิ่มขึ้นของความต้านทานในหลอดเลือด เช่น จากการแข็งของหลอดเลือดพัลโมนารี หรือความดันเลือดในปอดสูง
คอร์ พัลโมนาลีเรื้อรังมักก่อให้เกิดการโตของหัวใจห้องล่างขวา (RVH) ส่วน คอร์ พัลโมนาลีฉับพลัน มักก่อให้เกิดหลอดเลือดขยายตัว ไฮเปอร์โทรฟีเป็นการตอบสนองต่อความดันสูงในระยะยาว เซลล์กล้ามเนื้อแต่ละเซลล์โตขึ้น (หนาขึ้น) เพื่อสร้างแรงบีบที่เพิ่มขึ้นในการบีบเลือดเพื่อต้านกับแรงต้านทานในหลอดเลือดที่สูงขึ้น ส่วนไดเลชั่นเป็นผลจากการยืด (ยาวขึ้น) ของหัวใจห้องล่างเพื่อตอบสนองต่อความดันที่สูงขึ้นฉับพลัน
หยก ธีรนิตยาธาร

หยก ธีรนิตยาธาร ชื่อเล่น หยก (เกิด 3 กันยายน 2536) แสดงหนังเรื่องแรกเมื่ออายุ 9 ขวบ มีผลงานสร้างชื่อเสียงในภาพยนตร์เรื่อง แฟนฉัน ในปี พ.ศ. 2546
ผลงานการแสดง.
ภาพยนตร์
* แฟนฉัน (พ.ศ. 2546) รับบทเป็น มาโนช
* บุปผาอาริกาโตะ (พ.ศ. 2559) รับบทเป็น หยก
* เด็กหอ (พ.ศ. 2549) (ตัวแสดงประกอบ)
ละครโทรทัศน์
*ครูไหวใจร้าย (พ.ศ. 2547) รับบทเป็น อารี (ตอนเด็ก) 
หนังแผ่น
*4 เซี้ยวซ่า เทวดาส่งมากวน (พ.ศ. 2547)
มิวสิควิดีโอ
*จูบ ศิลปิน จั๊ก ชวิน
*เจ็บแต่ดี ศิลปิน Doubletap
รายการโทรทัศน์
*แก๊งกระจายเสียง
วัดคูหาสวรรค์ (จังหวัดพัทลุง)

วัดคูหาสวรรค์ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลคูหาสวรรค์ อำเภอเมืองพัทลุง จังหวัดพัทลุง
ประวัติ.
วัดคูหาสวรรค์มีถ้ำคูหาสวรรค์ตั้งอยู่ในวัด ชาวบ้านนิยมเรียกวัดนี้ว่า วัดคูหาสูง หรือ วัดสูง ไม่ปรากฏหลักฐานว่าสร้างเมื่อใด แต่ตำนานนางเลือดขาวระบุว่า เมื่อตาสามโมกับยายเพชรถึงแก่กรรมแล้ว กุมารกับนางเลือดขาวให้นำอัฐิของท่านทั้งสองไปเก็บไว้ในถ้ำคูหาสวรรค์ ขณะที่ข้อมูลในหนังสือทำเนียบวัดจังหวัดพัทลุงของพระครูอริยสังวร (เอียด) ระบุว่าสร้างเมื่อ พ.ศ. 1924 ยังปรากฏความในหนังสือพระกัลปนาวัดเมืองพัทลุงสมัยอยุธยา ความว่า วัดคูหาสวรรค์ก็น่าจะถูกทำลายไปในสมัยสมเด็จพระนารายณ์มหาราช แล้วจึงได้รับการบูรณะใหม่
เมื่อ พ.ศ. 2432 วัดได้รับการบูรณะครั้งใหญ่เพื่อเตรียมรับเสด็จพระบาทสมเด็จพระจุลจอมเกล้าเจ้าอยู่หัวครั้งเสด็จประพาสแหลมมลายู ปรากฏจารึกพระปรมาภิไธย จ.ป.ร. 108 ไว้บริเวณหน้าถ้ำ วัดคูหาสวรรค์ได้กลายเป็นวัดร้าง จน พ.ศ. 2452 ชาวบ้านได้นิมนต์พระครูจรูญกรณีย์ (ตุค เกสโร) มาเป็นเจ้าอาวาสครองวัด ท่านได้บูรณะเป็นการใหญ่ วัดจึงได้รับการพัฒนา จนถึง พ.ศ. 2467 เมืองพัทลุงย้ายจากตำบลลำปำมาตั้งที่ตำบลคูหาสวรรค์ พระยาคณาศัยสุนทร (สา สุวรรณสาร) ผู้ว่าราชการเมืองสมัยนั้น ได้ช่วยบูรณะวัดอีกแรงหนึ่ง วัดคูหาสวรรค์เป็นวัดที่พระมหากษัตริย์และเชื้อพระวงศ์โปรดในการเสด็จอยู่เสมอ เช่น เมื่อ พ.ศ. 2502 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จประพาสถ้ำคูหาสวรรค์ได้ทรงจารึกพระปรมาภิไธย ภปร.และ สก. ไว้ที่เพิงผาหน้าถ้ำ
ถ้ำและเสนาสนะ.
ถ้ำคูหาสวรรค์ เป็นถ้ำกว้าง 18 เมตร ยาว 28 เมตร สูงเป็นเวิ้งรูปกรวย ตอนบนมีหินงอกคล้ายรูปช้าง ชาวบ้านเรียกว่า "ช้างผุด” หรือ หินลับแล พื้นถ้ำปูด้วยอิฐถือปูน ในถ้ำมีเจดีย์องค์เล็ก มีพระพุทธรูปปูนปั้นและปั้นด้วยดินเหนียวขนาดต่าง ๆ เรียงแถวเป็นระเบียบทางด้านทิศเหนือ ทิศใต้ และ ทิศตะวันตก รวม 37 องค์ มีประวัติว่าพระพุทธรูปจำนวน 20 องค์ สร้างขึ้นในสมัยอยุธยา ต่อมาสมัยรัตนโกสินทร์สร้างเพิ่มอีก 17 องค์ ทางด้านทิศตะวันออกของเศียรพระพุทธไสยาสน์มีกรุพระพิมพ์ที่ชาวบ้านได้ขุดพบเป็นจำนวนมาก มีทั้งพระจำหลักไม้พระพุทธรูปปูนปั้น พระสำริด และพระพิมพ์ดินดิบสมัยศรีวิชัย ปากถ้ำสูงประมาณ 2 เมตร ชาวบ้านเรียกว่า "หัวทรพี" ตรงข้ามเป็นรูปพระฤๅษีตาไฟปูนปั้น มีเรื่องเล่าในตำนานว่า นางเลือดขาวกับเจ้าพระยากุมารสร้างขึ้นแทนอนุสาวรีย์ตาสามโมกับยายเพชร และได้บรรจุอัฐิของตายายทั้ง 2 ไว้ กรมศิลปากรประกาศขึ้นทะเบียนเป็นโบราณสถานในราชกิจจานุเบกษาเล่มที่ 52 ตอนที่ 75 ลงวันที่ 8 มีนาคม พ.ศ. 2478
พระอุโบสถวัดคูหาสวรรค์ ประดิษฐานพระประธานที่สมเด็จพระศรีพัชรินทราบรมราชินีนาถ พระบรมราชชนนีพันปีหลวง ได้สร้างถวาย สร้างจากทองคำร้อยละ 60 วัดมีพระพุทธบาทจำลอง ตั้งอยู่บนไหล่เขาด้านบนของถ้ำพระ สูงขึ้นไปประมาณ 60 เมตร สร้างโดยนายฮวดและนางขิ้ม แซ่สอ เมื่อ พ.ศ. 2471 และมีเจดีย์หินโบราณ
ราชวงศ์เหลียงตะวันตก (ค.ศ. 555–587)

ราชวงศ์เหลียง (ค.ศ. 555–587) หรือเป็นที่รู้จักในประวัติศาสตร์ว่า ราชวงศ์เหลียงตะวันตก  หรือ ราชวงศ์เหลียงยุคหลัง  เป็นรัฐหุ่นเชิดขนาดเล็กระหว่างยุคราชวงศ์เหนือ-ใต้ ตั้งอยู่ในเขตแม่น้ำแยงซีตอนกลางในมณฑลหูเป่ย์ตอนกลางในปัจจุบัน ตั้งแต่ปี ค.ศ. 555 ถึง 557 อาณาจักรอยู่ใต้อาณัติของราชวงศ์เว่ย์ตะวันตก ตั้งแต่ปี ค.ศ. 557 ถึง 581 อยู่ภายใต้ราชวงศ์โจวเหนือ (ซึ่งแทนที่ราชวงศ์เว่ย์ตะวันตก) และตั้งแต่ ค.ศ. 581 ถึง 587 อยู่ภายใต้ราชวงศ์สุย (ซึ่งเข้ามาแทนที่ราชวงศ์โจวเหนือ) ก่อนที่ถูกผนวกเป็นส่วนหนึ่งของราชวงศ์สุย
ราชวงศ์เฉิน

ราชวงศ์เฉิน (ค.ศ. 557–589) หรือรู้จักในชื่อ ราชวงศ์เฉินใต้ (南陳 / 南朝陈) เป็นราชวงศ์ที่สี่และราชวงศ์สุดท้ายของราชวงศ์ใต้ในประเทศจีน ถัดจากราชวงศ์เหลียง ราชวงศ์เฉินก่อตั้งโดยเฉิน ป้าเสวียน (จักรพรรดิเฉินอู่) ราชวงศ์เฉินเสริมความแข็งแกร่งและฟื้นฟูเศรษฐกิจและวัฒนธรรมของจีนตอนใต้และแม้กระทั่งขยายอาณาเขตไปทางเหนือ วางรากฐานสำหรับราชวงศ์ในอนาคต ต่อมาถูกยึดครองโดยราชวงศ์สุยในปี ค.ศ. 589 เป็นการสิ้นสุดยุคราชวงศ์เหนือ-ใต้ในประวัติศาสตร์จีน หลังจากการล่มสลายของราชวงศ์เฉิน เชื้อสายของราชวงศ์เฉินยังคงดำรงตำแหน่งระดับสูงที่ทรงอิทธิพลต่อไปในราชสำนักของราชวงศ์สุยและราชวงศ์ถัง
สหพันธ์ฟุตบอลแอฟริกากลาง

สหพันธ์ฟุตบอลแอฟริกากลาง (, หรือ RCA) เป็นหน่วยงานที่กำกับดูแลฟุตบอลในประเทศแอฟริกากลาง มีสำนักงานใหญ่ตั้งอยู่ที่บังกี ก่อตั้งขึ้นเมื่อปี พ.ศ. 2504 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศแอฟริกากลางรวมถึงฟุตบอลทีมชาติแอฟริกากลาง
สหพันธ์ฟุตบอลชาด

สหพันธ์ฟุตบอลชาด (, หรือ FTFA) เป็นหน่วยงานที่กำกับดูแลฟุตบอลในประเทศชาด มีสำนักงานใหญ่ตั้งอยู่ที่อึนจาเมนา ก่อตั้งขึ้นเมื่อปี พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศชาดรวมถึงฟุตบอลทีมชาติชาด
สหพันธ์ฟุตบอลสาธารณรัฐคองโก

สหพันธ์ฟุตบอลสาธารณรัฐคองโก  เป็นหน่วยงานที่กำกับดูแลฟุตบอลในสาธารณรัฐคองโก มีสำนักงานใหญ่ตั้งอยู่ที่บราซาวีล ก่อตั้งขึ้นเมื่อ พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในสาธารณรัฐคองโกรวมถึงฟุตบอลทีมชาติคองโก
สหพันธ์ฟุตบอลสาธารณรัฐประชาธิปไตยคองโก

สหพันธ์ฟุตบอลสาธารณรัฐประชาธิปไตยคองโก  เป็นหน่วยงานที่กำกับดูแลฟุตบอลในสาธารณรัฐประชาธิปไตยคองโก มีสำนักงานใหญ่ตั้งอยู่ที่กินชาซา ก่อตั้งขึ้นเมื่อ ค.ศ. 1919 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศสาธารณรัฐประชาธิปไตยคองโกรวมถึงฟุตบอลทีมชาติสาธารณรัฐประชาธิปไตยคองโก
สหพันธ์ฟุตบอลอิเควทอเรียลกินี

สหพันธ์ฟุตบอลอิเควทอเรียลกินี (, หรือ FEGUIFUT) เป็นหน่วยงานที่กำกับดูแลฟุตบอลในประเทศอิเควทอเรียลกินี มีสำนักงานใหญ่ตั้งอยู่ที่มาลาโบ ก่อตั้งขึ้นเมื่อปี พ.ศ. 2518 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศอิเควทอเรียลกินีรวมถึงฟุตบอลทีมชาติอิเควทอเรียลกินี
สหพันธ์ฟุตบอลกาบอง

สหพันธ์ฟุตบอลกาบอง  เป็นหน่วยงานที่กำกับดูแลฟุตบอลในประเทศกาบอง มีสำนักงานใหญ่ตั้งอยู่ที่ลีเบรอวีล ก่อตั้งขึ้นเมื่อปี พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศกาบองรวมถึงฟุตบอลทีมชาติกาบอง
สหพันธ์ฟุตบอลเซาตูแมอีปริงซีป

สหพันธ์ฟุตบอลเซาตูเมและปรินซีปี  เป็นหน่วยงานที่กำกับดูแลฟุตบอลในประเทศเซาตูเมและปรินซีปี มีสำนักงานใหญ่ตั้งอยู่ที่เซาตูเม ก่อตั้งขึ้นเมื่อปี พ.ศ. 2518 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเซาตูเมและปรินซีปีรวมถึงฟุตบอลทีมชาติเซาตูเมและปรินซีปี
ราชวงศ์อู่โจว

ราชวงศ์อู่โจว  หรือชื่ออย่างเป็นทางการคือ ราชวงศ์โจว  บางครั้งเรียก ราชวงศ์โจวใต้  ราชวงศ์โจวที่สอง หรือ ราชวงศ์โจวฟื้นฟู เป็นราชวงศ์จีนที่ปกครองอยู่ระหว่าง ค.ศ. 690 และ 705 เมื่อบูเช็กเทียนครองราชย์เป็นจักรพรรดินี ราชวงศ์เริ่มต้นเมื่ออู่ เจ้าซึ่งเป็นพระนามเดิมของอู่ เจ๋อเทียนแย่งชิงบัลลังก์ของพระราชโอรสจักรพรรดิถังรุ่ยจง และคงอยู่จนกระทั่งจักรพรรดิถังจงจงกลับคืนสู่บัลลังก์ นักประวัติศาสตร์มักมองว่าราชวงศ์อู่โจวเป็นเวลาระหว่างต่อรัชสมัยราชวงศ์ถัง
ผู้ปกครองพระองค์เดียวราชวงศ์อู่โจว คือบูเช็กเทียน พระองค์ใช้พระนาม "อู่ เจ้า" เมื่อพระองค์ประกอบพิธีบรมราชาภิเษก พระองค์ตั้งชื่อราชวงศ์ของพระองค์ตามราชวงศ์โจวโบราณซึ่งทรงเชื่อว่าพระองค์เป็นผู้สืบเชื้อสาย
นีโคไล ริมสกี-กอร์ซากอฟ

นีโคไล อันเดรเยวิช ริมสกี-กอร์ซากอฟ  เป็นคีตกวีชาวรัสเซีย เป็นหนึ่งในห้าอัครบุคคลของวงการคีตกวีรัสเซีย กอร์ซากอฟมีความเชี่ยวชาญในด้านการประกอบออร์เคสตรา ผลงานเด่นที่สุดของเขาคือเพลง "Capriccio Espagnol", "Svetliy prazdnik" และ "Scheherazade"
กอร์ซากอฟเกิดในตระกูลขุนนางรัสเซีย ที่เมืองทิกวิน ทางตะวันตกของเซนต์ปีเตอร์เบิร์ก 200 กิโลเมตร บิดาของเขา ตระกูลของเขาเป็นตระกูลชั้นนำ มีสมาชิกตระกูลเคยดำรงตำแหน่งสำคัญทั้งทางทหารและพลเรือนเสมอ พี่ชายของกอร์ซากอฟก็เป็นนักเดินเรือและนักสำรวจที่มีชื่อเสียงเช่นกัน
เมื่อมีอายุหกขวบ กอร์ซากอฟได้เรียนเปียโนกับครูในละแวกบ้าน และฉายแววทางด้านนี้ อย่างไรก็ตาม กอร์ซากอฟในตอนนั้นไมาสนใจการดนตรีมากนัก ต่อมาเมื่อมีอายุสิบขวบ เขาเริ่มแต่งเพลง แต่ก็ยังชื่นชอบวรรณกรรมมากกว่าการดนตรี ต่อมาเมื่ออายุได้สิบสองปี เขาเข้าเรียนในโรงเรียนสมุทรศาสตร์และการเดินเรือของกองทัพเรือจักรวรรดิรัสเซีย และมีโอกาสได้ฟังอุปรากร ระหว่างนั้น เขาเริ่มเรียนเปียโนอย่างจริงจัง เมื่อเติบโตขึ้นความสนใจในเรื่องการเดินเรือลดน้อยลงไป เขาใช้ชีวิตในการเดินเรืออยู่สามปี จึงตัดสินใจมาประกอบอาชีพทางดนตรีอย่างจริงจัง
รัฐสภาออสเตรีย

รัฐสภาออสเตรีย  เป็นสภานิติบัญญัติในระดับสหพันธ์ของสาธารณรัฐออสเตรีย เป็นรัฐสภาระบบสองสภา ประกอบด้วย สภาแห่งชาติ (National Council) และสภาแห่งสหพันธ์ (Federal Council) ในบางครั้งทั้งสองสภามีการประชุมร่วมกัน เรียกว่า "สมัชชาแห่งสหพันธ์"  โดยรัฐสภามีที่ประชุมที่กรุงเวียนนา
สภาแห่งชาติ (ออสเตรีย)

สภาแห่งชาติ  เป็นหนึ่งในสองสภาของรัฐสภาออสเตรียและมักจะถูกจำกัดความว่าเป็นสภาล่างของประเทศออสเตรีย โดยมีอำนาจตามรัฐธรรมนูญมากกว่าสภาแห่งสหพันธ์
สภาแห่งชาติเป็นสภานิติบัญญัติในระดับสหพันธ์ของออสเตรีย ซึ่งการผ่านกฎหมายเพื่อบังคับใช้ในระดับสหพันธ์จะต้องผ่านจากสภาแห่งชาติก่อน โดยจะส่งต่อให้สภาแห่งสหพันธ์เพื่อยืนยันมติ โดยหลังจากผ่านการลงมติในสภาแห่งสหพันธ์หรือหากไม่ทำการพิจารณาภายในแปดสัปดาห์จะถือว่าร่างกฎหมายนี้บังคับใช้ได้อย่างสมบูรณ์ หากในกรณีสภาแห่งสหพันธ์ใช้สิทธิยับยั้งร่างกฎหมายนี้ สภาแห่งชาติสามารถยังบังคับใช้ให้เป็นกฎหมายได้โดยการลงมติซ้ำเพื่อผ่านร่างกฎหมายอีกครั้งหนึ่ง โดยจำเป็นต้องมีคะแนนเสียงเห็นชอบมากกว่าปกติ จึงหมายความได้ว่าสภาแห่งสหพันธ์ไม่มีอำนาจจริงในการระงับยับยั้งการนิติบัญญัติเนื่องจากสภาแห่งชาติสามารถลงมติซ้ำเพื่อบังคับใช้ได้โดยง่าย อย่างไรก็ตามมีข้อยกเว้นสามกรณี
การรับรองของสภาแห่งชาติเป็นสิ่งที่จำเป็นในการใช้เอกสิทธิของการประชุมร่วมรัฐสภา ตัวอย่างเช่น การเคลื่อนไหวเพื่อการลงประชามติเพื่อถอดถอนประธานาธิบดีออกจากตำแหน่งโดยผู้มีสิทธิเลือกตั้ง หรือการเคลื่อนไหวเพื่อการประกาศสงครามซึ่งจำเป็นต้องมีเสียงข้างมากพิเศษถึงสองในสามในสภาแห่งชาติ มีเพียงกรณีเดียวที่สภาแห่งสหพันธ์สามารถเคลื่อนไหวได้คือการถอดถอนประธานาธิบดีออกจากตำแหน่ง
ราชวงศ์ชุ่น

ราชวงศ์ชุ่น , หรือชื่ออย่างเป็นทางการ ต้าชุ่น  เป็นราชวงศ์ที่ตั้งอยู่ในช่วงสั้น ๆ ช่วงการเปลี่ยนผ่านจากหมิงสู่ชิงในประวัติศาสตร์จีน ราชวงศ์ก่อตั้งขึ้นในซีอานเมื่อวันที่ 8 กุมภาพันธ์ พ.ศ. 2187 ซึ่งเป็นวันแรกของปีตามปฏิทินจันทรคติโดยหลี่ จื้อเฉิงผู้นำกลุ่มกบฏชาวนาขนาดใหญ่ โดยประกาศตนเป็นจักรพรรดิ (皇帝) แทนตำแหน่งกษัตริย์ (王) ก่อนก่อตั้งราชวงศ์
เกิดการยึดกรุงปักกิ่งโดยกองกำลังของราชวงศ์ชุ่นในเดือนเมษายน ค.ศ. 1644 ถือเป็นการสิ้นสุดของราชวงศ์หมิง แต่หลี่ จื้อเฉิงล้มเหลวในการเสริมสร้างอำนาจการควบคุมทางการเมืองและการทหารของเขา และในปลายเดือนพฤษภาคม ค.ศ. 1644 เขาพ่ายแพ้ในการรบที่ซานไห่ โดยกองกำลังร่วมของ นายพลราชวงศ์หมิง อู๋ ซานกุ้ยผู้ซึ่งย้ายไปสวามิภักดิ์ราชวงศ์ชิงหลังจากการล่มสลายของราชวงศ์หมิง กับเจ้าชายแมนจูตัวเอ๋อร์กุ่น เมื่อเขาหนีกลับไปปักกิ่งในต้นเดือนมิถุนายน ในที่สุดหลี่ก็ได้ประกาศตัวเองเป็นจักรพรรดิหย่งชางของต้าชุ่นและออกจากเมืองหลวงในวันรุ่งขึ้นหลังจากจุดไฟเผาพระราชวังและรื้อค้นสถานที่ราชการ เขาอาจตั้งใจที่จะกลับมาอ้างสิทธิ์ในราชสำนักในภายหลังโดยประกาศการโดยประกาศการเสด็จขึ้นเสวยราชสมบัติของเขาในพระราชวังต้องห้าม หลังจากการสวรรคตของจักรพรรดิ ส่วนที่เหลือของชุ่นได้เข้าร่วมกับราชวงศ์หมิงใต้ในหนานจิง ในขณะที่ยังคงเรียกหลี่ว่าเป็น "จักรพรรดิผู้สวรรคต" ของพวกเขา ราชวงศ์ชุ่นอ่อนแอลงอย่างมากหลังจากการเสียชีวิตของหลี่ จื้อเฉิงในปี ค.ศ. 1645 ผู้สืบตำแหน่งคือพี่ชายของเขา หลี่ จื่อจิง และหลานชาย หลี่ กัว ไม่สามารถต่อสู้กลับได้ และราชวงศ์สิ้นสุดลงในปี ค.ศ. 1649 เมื่อหลี่ กัวเสียชีวิตในเมืองหนานหนิง มณฑลกวางสี
หลังจากที่สถาปนาราชวงศ์ชุ่น หลี่ จื้อเฉิงมีคำสั่งให้ทหารสังหารคนของราชวงศ์หมิงที่ยังคงตกค้างอยู่ในกรุงปักกิ่ง ส่งผลให้เกิดการก่อกบฏที่แข็งแกร่งจากกองกำลังของราชวงศ์หมิงใต้ เมื่อขุนนางราชวงศ์ชุ่นต่อสู้เพื่ออำนาจอย่างต่อเนื่อง ราชวงศ์ก็ดำเนินไปอย่างมีประสิทธิภาพไม่ถึงหนึ่งปี
สหพันธ์ฟุตบอลบุรุนดี

สหพันธ์ฟุตบอลบุรุนดี  เป็นหน่วยงานที่กำกับดูแลฟุตบอลในประเทศบุรุนดี มีสำนักงานใหญ่ตั้งอยู่ที่กีเตกา ก่อตั้งขึ้นเมื่อปี พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศบุรุนดีรวมถึงฟุตบอลทีมชาติบุรุนดี
สหพันธ์ฟุตบอลจิบูตี

สหพันธ์ฟุตบอลจิบูตี  เป็นหน่วยงานที่กำกับดูแลฟุตบอลในประเทศจิบูตี มีสำนักงานใหญ่ตั้งอยู่ที่จิบูตี ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศจิบูตีรวมถึงฟุตบอลทีมชาติจิบูตี
สหพันธ์ฟุตบอลแห่งชาติเอริเทรีย

สหพันธ์ฟุตบอลแห่งชาติเอริเทรีย (, หรือ E.N.F.F.) เป็นหน่วยงานที่กำกับดูแลฟุตบอลในประเทศเอริเทรีย มีสำนักงานใหญ่ตั้งอยู่ที่แอสมารา ก่อตั้งขึ้นเมื่อปี พ.ศ. 2539 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเอริเทรียรวมถึงฟุตบอลทีมชาติเอริเทรีย
มรณสักขีแห่งกงเปียญ

มรณสักขีแห่งกงเปียญ  คือสมาชิกอารามคาร์เมล 16 คน ประกอบด้วยนักพรตหญิง 11 รูป ภคินี 3 คน และสมาชิกชั้นสาม 2 คน ที่ถูกประหารชีวิตด้วยกิโยตินกลางกรุงปารีสเมื่อวันที่ 17 กรกฎาคม ค.ศ. 1794 ในช่วงใกล้สิ้นสุดสมัยแห่งความน่าสะพรึงกลัวในการปฏิวัติฝรั่งเศส พวกเขาถือเป็นบุคคลกลุ่มแรกที่ได้รับยกย่องเป็นมรณสักขีซึ่งถูกฆ่าในช่วงการปฏิวัติฝรั่งเศสที่ได้รับการประกาศเป็นบุญราศี
เดิมที โบสถ์คาทอลิกทั้งหมดในฝรั่งเศสถือเป็นทรัพย์สินของอัครมุขมณฑลฝรั่งเศส แต่ในวันที่ 12 กรกฎาคม ค.ศ. 1790 ในช่วงการปฏิวัติฝรั่งเศส สภาร่างรัฐธรรมนูญแห่งชาติ ผ่านกฎหมายที่ชื่อว่า "ธรรมนูญว่าด้วยบรรพชิต"  ซึ่งบังคับให้ผู้ถือเพศบรรพชิตปฏิญาณความภักดีต่อประเทศฝรั่งเศส, ให้โบสถ์คาทอลิกทั้งหมดในฝรั่งเศสถือเป็นทรัพย์สินของรัฐบาลฝรั่งเศส และอนุญาตให้ทิ้งคำปฏิญาณต่อพระเจ้าและออกมาใช้ชีวิตเป็นฆราวาส
สิงหาคม ค.ศ. 1790 เจ้าหน้าที่เมืองกงเปียญเดินสายสอบถามบรรดาบรรพชิตในเมือง ว่าจะปฏิญาณความภักดีต่อประเทศฝรั่งเศสหรือลาออกมาเป็นฆราวาส ซึ่งมีบรรพชิตบางกลุ่มไม่ยินยอมเลือกทั้งสองอย่าง ต่อมาในวันที่ 10 มีนาคม ค.ศ.1791 สมเด็จพระสันตะปาปาปิอุสที่ 6 ทรงประกาศห้ามบรรพชิตปฏิบัติตามธรรมนูญว่าด้วยบรรพชิต บรรพชิตจึงแตกแยกเป็นกลุ่มยอมปฏิญาณและกลุ่มไม่ยอมปฏิญาณ 
18 สิงหาคม ค.ศ. 1792 รัฐบาลปฏิวัติฝรั่งเศสขีดเส้นตายให้นักบวชทุกคนย้ายออกจากคอนแวนต์ภายในวันที่ 14 กันยายน แม้อารามคาร์เมลจะถูกปิดไปแล้ว แต่บรรดาสมาชิกก็ยังคงปฏิบัติศาสนกิจต่อไป และมักจะทำพิธีมิสซากันอย่างลับ ๆ ระหว่างนั้น การเบียดเบียนศาสนาในฝรั่งเศสทวีความเลวร้ายขึ้นเรื่อย ๆ จนกระทั่งในวันที่ 10 มิถุนายน ค.ศ. 1794 คณะกรรมาธิการความปลอดภัยส่วนรวมออกกฎหมายปราบปรามฉบับใหม่ขึ้น ส่งผลให้เจ้าหน้าที่เมืองกงเปียญดำเนินมาตรการกวาดล้างฝ่ายที่ขัดขืนและต่อต้านการปฏิวัติ พวกเขาจับตาดูคณะคาร์เมลมาระยะแล้ว เมื่อได้หมายค้น คณะเจ้าหน้าที่จึงบุกค้นอารามคาร์เมลในวันที่ 21-22 มิถุนายน พบรูปภาพของอดีตพระเจ้าหลุยส์ที่ 16 และจดหมายจากนักบวชที่ถูกเนรเทศออกจากฝรั่งเศสถึงซิสเตอร์ยูเฟรเซียแห่งการปฏิสนธินิรมล มีเนื้อหาวิพากษ์วิจารณ์การปฏิวัติ ทั้งหมดจึงถูกจับกุมและถูกนำตัวไปยังกรุงปารีส ศาลอาญาปฏิวัติพิพากษาให้ประหารชีวิตพวกเขาด้วยกิโยตีน 
สมเด็จพระสันตะปาปาปิอุสที่ 10 ประกาศให้สมาชิกอารามดังกล่าวเป็นบุญราศีแห่งกงเปียญ เมื่อวันที่ 27 พฤษภาคม ค.ศ. 1906
สหพันธ์ฟุตบอลเอธิโอเปีย

สหพันธ์ฟุตบอลเอธิโอเปีย (Amharic: የኢትዮጵያ እግር ኳስ ፌዴሬሽን, , หรือ EFF) เป็นหน่วยงานที่กำกับดูแลฟุตบอลในประเทศเอธิโอเปีย มีสำนักงานใหญ่ตั้งอยู่ที่อาดดิสอาบาบา ก่อตั้งขึ้นเมื่อปี พ.ศ. 2486 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเอธิโอเปียรวมถึงฟุตบอลทีมชาติเอธิโอเปีย
สหพันธ์ฟุตบอลเคนยา

สหพันธ์ฟุตบอลเคนยา (Football Kenya หรือ FKF) เป็นหน่วยงานที่กำกับดูแลฟุตบอลในประเทศเคนยา มีสำนักงานใหญ่ตั้งอยู่ที่ไนโรบี ก่อตั้งขึ้นเมื่อปี พ.ศ. 2489 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเคนยารวมถึงฟุตบอลทีมชาติเคนยา ในเดือนพฤศจิกายน พ.ศ. 2565 ฟีฟ่ายกเลิกการระงับการแข่งขันกับสหพันธ์ฟุตบอลเคนยา (FKF) ตามการตัดสินใจของรัฐบาลท้องถิ่นที่ให้คืนสถานะร่างกายหลังจากยกเลิกเนื่องจากสงสัยว่ามีการทุจริต..
สหพันธ์ฟุตบอลรวันดา

สหพันธ์ฟุตบอลรวันดา (FERWAFA, แปลตรงตัว#เปลี่ยนทาง 'Rwandan Federation Football Association',) เป็นหน่วยงานที่กำกับดูแลฟุตบอลในประเทศรวันดา มีสำนักงานใหญ่ตั้งอยู่ที่คิกาลี ก่อตั้งขึ้นเมื่อปี พ.ศ. 2518 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศรวันดารวมถึงฟุตบอลทีมชาติรวันดา
ราชวงศ์หมิงใต้

ราชวงศ์หมิงใต้ , หรือชื่ออย่างเป็นทางการ ต้าหมิง  เป็นราชวงศ์ของรัฐตกค้างที่ปกครองโดยราชสกุลจูในภาคใต้ของจีน ถัดจากราชวงศ์หมิงที่ล่มสลายในปี ค.ศ. 1644 ราชวงศ์หมิงสิ้นสุดลงเมื่อกองกำลังราชวงศ์ชุ่นนำโดยหลี่ จื้อเฉิงเข้ายึดกรุงปักกิ่งและจักรพรรดิฉงเจิน จักรพรรดิองค์สุดท้ายปลงพระชนม์พระองค์เอง จากนั้นนายพลราชวงศ์หมิง อู๋ ซานกุ้ยได้เปิดประตูช่องทางด่านชานไห่ในส่วนตะวันออกของกำแพงเมืองจีนให้กองทัพแปดกองธงที่มีความหลากหลายทางเชื้อชาติ หวังว่าจะใช้มันเพื่อทำลายล้างกองกำลังราชวงศ์ชุน ผู้ภักดีของราชวงศ์หมิงหนีไปที่หนานจิงที่ซึ่งพวกเขาเชิญจู โหย่วซงขึ้นครองราชย์เป็นจักรพรรดิหงกวง ซึ่งเป็นจุดเริ่มต้นของราชวงศ์หมิงใต้ ระบอบการปกครองของหนานจิงดำเนินไปจนถึงปี ค.ศ. 1645 เมื่อกองกำลังของราชวงศ์ชิงยึดหนานจิงได้ และเมื่อถึงเวลานั้น จู โหย่วซงก็ถูกประหารชีวิต ผู้สืบทอดพระองค์ต่อๆ มายังคงขึ้นครองราชย์ในเมืองต่างๆ ทางตอนใต้ของจีน แม้ว่าราชวงศ์ชิงจะถือว่าพวกเขาเป็นผู้อ้างสิทธิ์
เทศบาลตำบลบรบือ

เทศบาลตำบลบรบือ เป็นองค์กรปกครองส่วนท้องถิ่นประเภทเทศบาลตำบล โดยได้รับการยกฐานะจากสุขาภิบาลบรบือ มีพื้นที่ 5.20 ตารางกิโลเมตร โดยครอบคลุมพื้นที่บางส่วนของตำบลบรบือ 
ส่วนราชการ.
เทศบาลตำบลบรบือมีส่วนราชการ ดังนี้
การคมนาคม.
เทศบาลตำบลบรบือมีทางหลวงแผ่นดินหมายเลข 23 สายบ้านไผ่–อุบลราชธานี หรือถนนแจ้งสนิทตัดผ่าน และเป็นเส้นทางไปยังหลายจังหวัดในภาคตะวันออกเฉียงเหนือ รวมทั้งยังมีสถานีขนส่งผู้โดยสารตั้งอยู่ในเขตเทศบาลอีกด้วย
เอลดอร์ โชมูโรดอฟ

เอลดอร์ อาซามัต โชมูโรดอฟ (เกิด 29 มิถุนายน ค.ศ. 1995) เป็นนักฟุตบอลชาวอุซเบกที่เล่นในตำแหน่งกองหน้าให้แก่อิสตันบูลบาชักเชฮีร์ในซือเปร์ลีก โดยยืมตัวมาจากโรมาในเซเรียอา และเล่นให้กับทีมชาติอุซเบกิสถาน
สโมสรอาชีพ.
โชมูโรดอฟลงเล่นให้แก่ทีมเยาวชนของสโมสร Mash'al Mubarek ตั้งแต่ ค.ศ. 2011 ถึง 2014 เขาลงเล่นให้กับทีมชุดใหญ่ครั้งแรกในการแข่งขันอุซเบกลีกเมื่อวันที่ 12 เมษายน ค.ศ. 2014 ในนัดที่ออกไปเยือน Olmaliq เขาลงเล่นให้กับสโมสร 9 นัดในฤดูกาล 2014 ต่อมาใน ค.ศ. 2015 เขาเซ็นสัญญากับบุนยอดกอร์และลงเล่นให้กับสโมสร 19 นัด ยิงได้ 7 ประตู
วันที่ 15 กรกฎาคม ค.ศ. 2017 บุนยอดกอร์ประกาศว่าโชมูโรดอฟได้ย้ายไปสโมสรรอสตอฟในรัสเซียนพรีเมียร์ลีก
วันที่ 1 ตุลาคม ค.ศ. 2020 เขาได้ย้ายไปเจนัวในเซเรียอา นับเป็นผู้เล่นชาวอุซเบกิสถานคนที่สองที่ได้ลงเล่นในลีกอิตาลี ต่อจาก Ilyos Zeytulayev
วันที่ 2 สิงหาคม ค.ศ. 2021 โรมาประกาศว่าโชมูโรดอฟจะเซ็นสัญญากับสโมสรด้วยสัญญาห้าปี ค่าตัว 17.5 ล้านยูโรพร้อมโบนัส
ทีมชาติ.
โชมูโรดอฟลงเล่นให้กับทีมชาติอุซเบกิสถานรุ่นอายุไม่เกิน 19 ปีในการแข่งขันฟุตบอลเอเชียเยาวชน 2014 และช่วยให้ทีมผ่านเข้าไปเล่นในฟุตบอลโลกเยาวชนอายุไม่เกิน 20 ปี 2015 ซึ่งในรายการนั้น เขาได้ลงเล่นให้กับทีมครบทั้งห้านัด ยิงได้สองประตู ผลงานดังกล่าวทำให้เขาได้รับการเสนอชื่อเป็นผู้เล่นดาวรุ่งแห่งปีของเอเชียใน ค.ศ. 2015
โชมูโรดอฟถูกเรียกติดทีมชาติชุดใหญ่ครั้งแรกเมื่อวันที่ 3 กันยายน ค.ศ. 2015 ในการแข่งขันฟุตบอลโลก 2018 รอบคัดเลือกที่พบกับเยเมน ซึ่งเขาได้ลงเล่นให้กับทีมชาติชุดใหญ่ครั้งแรกในนัดนั้น ต่อมาวันที่ 8 ตุลาคม ค.ศ. 2015 เขาทำประตูแรกในนามทีมชาติในฟุตบอลโลกรอบคัดเลือกที่บุกไปเอาชนะบาห์เรน 4–0
รูปแบบการเล่น.
โชมูโรดอฟเป็นกองหน้าที่มีความสามารถในการทำประตูและแอสซิสต์ อีกทั้งยังสามารถปรับเปลี่ยนรูปแบบการรุกได้หลากหลาย โชมูโรดอฟมีความสามารถในการเร่งความเร็วและก้าวไปข้างหน้าในการวิ่งได้อย่างแข็งแกร่ง เขามีร่างกายที่แข็งแกร่ง สามารถโจมตีได้หลายหลากมิติ และมีทักษะในการเล่นลูกกลางอากาศ
เพราะคุณภาพของเขาเขาจึงได้รับฉายาว่า "เมสซิชาวอุซเบก" เขาศึกษาการเล่นของดีดีเย ดรอกบา และเฟร์นันโด ตอร์เรส ตั้งแต่ยังเป็นเด็ก
 "ณ วันที่ 25 สิงหาคม ค.ศ. 2024"
เกียรติประวัติ.
Mashʼal
โรมา
รางวัลส่วนตัว
สมาคมหมากล้อมแห่งประเทศญี่ปุ่น

สมาคมหมากล้อมแห่งประเทศญี่ปุ่น  หรือ นิฮงคิอิน  เป็นองค์การหลักของหมากล้อมในประเทศญี่ปุ่น ที่ดูแลระบบมืออาชีพของญี่ปุ่นและออกประกาศนียบัตรสำหรับการจัดอันดับดั้งมือสมัครเล่น ซึ่งตั้งอยู่ในโตเกียว ส่วนสมาคมหมากล้อมรายใหญ่อีกแห่งในประเทศญี่ปุ่นคือสมาคมหมากล้อมแห่งคันไซ นวัตกรรมรวมถึงระบบการเลื่อนตำแหน่งโอเตไอ, การจำกัดเวลาในเกมระดับอาชีพ และการออกประกาศนียบัตรให้แก่ผู้เล่นระดับสมัครเล่นที่เชี่ยวชาญเพื่อยืนยันอันดับของพวกเขา
ประวัติ.
สมาคมหมากล้อมแห่งประเทศญี่ปุ่นได้รับการก่อตั้งขึ้นในเดือนกรกฎาคม ค.ศ. 1924#เปลี่ยนทาง ประธานคนแรกของสมาคมหมากล้อมแห่งประเทศญี่ปุ่นคือมากิโนะ โนบูอากิ ซึ่งเป็นผู้อุปถัมภ์หมากล้อมคนสำคัญ โดยมีคิชิจิโร โอกูระ เป็นรองประธาน ผู้เชี่ยวชาญส่วนใหญ่ในขณะนั้นได้เข้าร่วมกับองค์การที่เพิ่งเริ่มต้น ยกเว้นฝ่ายอิโนอูเอะในโอซากะ รวมถึงโนซาวะ ชิกูโช ส่วนกลุ่มแตกคอชั่วคราวที่เรียกว่าคิเซชะได้รับการแต่งตั้งไม่นานหลังจากที่สมาคมหมากล้อมแห่งประเทศญี่ปุ่นก่อตั้งขึ้น แต่ผู้เล่นส่วนใหญ่ที่เกี่ยวข้องได้กลับไปที่สมาคมหมากล้อมแห่งประเทศญี่ปุ่นภายในสองสามปี จากนั้นใน ค.ศ. 1950 สาขาตะวันตกก็แยกออกเป็นสมาคมหมากล้อมแห่งคันไซ#เปลี่ยนทาง 
การแข่งขัน.
สมาคมหมากล้อมแห่งประเทศญี่ปุ่นได้จัดการแข่งจำนวนมากสำหรับผู้เล่นระดับอาชีพ การแข่งขันรายการสำคัญ ได้แก่คิเซ, เมจิน, ฮงอินโบ, จูดัง, เท็นเง็น, โกเซ และโอซะ นอกจากนี้ ยังมีรายการฮงอินโบ, เมจิน และคิเซแยกต่างหากสำหรับผู้หญิง
สำนักงานองค์กร.
<templatestyles src="Div col/styles.css"/>
สหพันธ์ฟุตบอลโซมาเลีย

สหพันธ์ฟุตบอลโซมาเลีย (, , , หรือ SFF) เป็นหน่วยงานที่กำกับดูแลฟุตบอลในประเทศโซมาเลีย มีสำนักงานใหญ่ตั้งอยู่ที่โมกาดิชู ก่อตั้งขึ้นเมื่อปี พ.ศ. 2494 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศโซมาเลียรวมถึงฟุตบอลทีมชาติโซมาเลีย
สมาคมฟุตบอลซูดานใต้

สมาคมฟุตบอลซูดานใต้ (หรือ S.S.F.A.) เป็นหน่วยงานที่กำกับดูแลฟุตบอลในประเทศซูดานใต้ มีสำนักงานใหญ่ตั้งอยู่ที่จูบา ก่อตั้งขึ้นเมื่อปี พ.ศ. 2554 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศซูดานใต้รวมถึงฟุตบอลทีมชาติซูดานใต้
สมาคมฟุตบอลซูดาน

สมาคมฟุตบอลซูดาน (, หรือ S.F.A.) เป็นหน่วยงานที่กำกับดูแลฟุตบอลในประเทศซูดาน มีสำนักงานใหญ่ตั้งอยู่ที่คาร์ทูม ก่อตั้งขึ้นเมื่อปี พ.ศ. 2491 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศซูดานรวมถึงฟุตบอลทีมชาติซูดาน
สหพันธ์ฟุตบอลแทนซาเนีย

สหพันธ์ฟุตบอลแทนซาเนีย (, หรือ TFF) เป็นหน่วยงานที่กำกับดูแลฟุตบอลในประเทศแทนซาเนีย มีสำนักงานใหญ่ตั้งอยู่ที่ดาร์-เอส-ซาลาม ก่อตั้งขึ้นเมื่อปี พ.ศ. 2488 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศแทนซาเนียรวมถึงฟุตบอลทีมชาติแทนซาเนีย
สหพันธ์สมาคมฟุตบอลยูกันดา

สหพันธ์ฟุตบอลยูกันดา (หรือ FUFA) เป็นหน่วยงานที่กำกับดูแลฟุตบอลในประเทศยูกันดา มีสำนักงานใหญ่ตั้งอยู่ที่กัมปาลา ก่อตั้งขึ้นเมื่อปี พ.ศ. 2467 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศยูกันดารวมถึงฟุตบอลทีมชาติยูกันดา
นายกรัฐมนตรีออสเตรีย

นายกรัฐมนตรี  หรือ นายกรัฐมนตรีแห่งสาธารณรัฐออสเตรีย เป็นหัวหน้ารัฐบาลและประธานคณะรัฐมนตรีของประเทศออสเตรีย ซึ่งประกอบไปด้วยนายกรัฐมนตรี รองนายกรัฐมนตรี และรัฐมนตรีต่าง ๆ ในขณะที่ประธานาธิบดีมีฐานะเป็นประมุขแห่งรัฐทางพิธีการ คณะรัฐมนตรีถือเป็นฝ่ายบริหารสูงสุดของรัฐบาล
ประเทศออสเตรียใช้การปกครองแบบสาธารณรัฐระบบรัฐสภาซึ่งเป็นระบบรัฐบาลที่อำนาจบริหารทั้งหมดรวมอยู่ที่หัวหน้ารัฐบาล อย่างไรก็ตามในออสเตรียนั้นอำนาจบริหารที่สำคัญสามารถใช้ได้โดยประธานาธิบดีซึ่งจะต้องอยู่ภายใต้คำแนะนำของนายกรัฐมนตรีหรือรัฐมนตรีที่เกี่ยวข้อง นายกรัฐมนตรีจึงจำเป็นต้องได้รับความเห็นชอบจากประธานาธิบดีก่อนจึงสามารถใช้อำนาจบริหารพิเศษได้ อย่างไรก็ตามนายกรัฐมนตรีนั้นไม่ได้ถือเป็นผู้ใต้บังคับบัญชาของประธานาธิบดี
ในด้านนิติบัญญัตินั้นอำนาจของนายกรัฐมนตรีนั้นมีจำกัดโดยขึ้นอยู่กับขนาดของกลุ่มการเมืองในสภา ในกรณีของคณะรัฐมนตรีแบบพรรคร่วมรัฐบาล ตำแหน่งนายกรัฐมนตรีมักจะตกเป็นของหัวหน้าพรรคการเมืองที่มีขนาดใหญ่ที่สุดในสภาแห่งชาติ โดยผู้นำพรรคการเมืองที่สามารถกุมเสียงข้างมากในสภาได้ปกติจะได้รับตำแหน่งเป็นรองประธานาธิบดี
มัสยิดใหญ่แห่งเฮราต

มัสยิดใหญ่แห่งเฮราต (Great Mosque of Herat) หรือ มัสยิดจามีแห่งเฮราต เป็นมัสยิดในเฮราต จังหวัดเฮราต ในประเทศอัฟกานิสถานทางตะวันตกเฉียงเหนือ สร้างขึ้นภายใต้การปกครองของสุลต่าน Ghiyath al-Din Muhammad ผู้วางศิลาฤกษ์มัสยิดเมื่อ ค.ศ. 1200
หออะซานมุซัลลอฮ์แห่งเฮราต

หออะซานมุซัลลอฮ์แห่งเฮราต  เป็นหออะซานที่อยู่ในสภาพทรุดโทรมจำนวน 5 หอในเมืองเฮราต ทางตะวันตกของประเทศอัฟกานิสถาน หออะซานเหล่านี้เป็นส่วนหนึ่งของมุซัลลอฮ์ซึ่งสร้างขึ้นโดยโกแฮร์แชด เบกุม ในปี 1417
เสาแต่ละเสามีความสูงเสาละ 55 เมตร และเป็นซากที่หลงเหลือจากอดีตซึ่งเคยมีทั้งหมด 20 เสา หลังมุซัลลอฮ์ถูกจู่โจมและทำลายเมื่อปี 1885 เหลือเสาอยู่จำนวนเก้าเสา แต่ต่อมา สี่เสาได้พังทลายลงจากการขาดการดูแลอย่างหนัก ปัจจุบันจึงเหลือเพียงห้าเสาเท่านั้น
หออะซานแห่งญาม

หออะซานแห่งญาม  เป็นแหล่งมรดกโลกโดยยูเนสโกในประเทศอัฟกานิสถานทางตะวันตก ตั้งอยู่ในพื้นที่ห่างไกลและเข้าถึงยากของอำเภอแชห์แรก จังหวัดฆอร์ ริมแม่น้ำฮารี หออะซานนี้มีความสูง หรือบางแหล่งระบุว่า สร้างขึ้นในราวปี 1190 โดยใช้อิฐอบ และเป็นที่รู้จักการจัดเรียงอิฐที่วิจิตร, งานสตักโค และการตกแต่งกระเบื้องเคลือบสีสดใสและงดงาม ซึ่งแสดงลวดลายอักษรวิจิตรอิสลามในอักษรทั้งกูฟิก และ นักคี, ลวดลายเรขาคณิต และถ้อยคำจากอัลกุรอาน หออะซานแห่งญามขึ้นทะเบียนในปี 2002 ให้เป็นมรดกโลกที่อยู่ในภาวะอันตราย และยังคงอยู่จนถึงปัจจุบัน จากการกัดกร่อนรุนแรงและขาดการอนุรักษ์อย่างจริงจัง ในปี 2014 บีบีซีรายงานว่าหอตกอยู่ในภาวะอันตรายเสี่ยงต่อการถล่มได้ทุกเมื่อ
ชูซากุ อารากาวะ

ชูซากุ อารากาวะ (6 กรกฎาคม ค.ศ. 1936 – 18 พฤษภาคม ค.ศ. 2010) เป็นศิลปินเชิงแนวคิดและสถาปนิกชาวญี่ปุ่น เขาได้รับความร่วมมือส่วนบุคคลและศิลปะกับนักเขียนและศิลปินแมเดอลีน กินส์ (Madeline Gins) เป็นเวลามากกว่าสี่ทศวรรษ ในช่วงท้าย ทั้งอารากาวะและกินส์มักมีส่วนเกี่ยวข้องกับโครงการสถาปัตยกรรมที่มุ่งสู่การมีอายุยืนยาวของมนุษย์ 
ชีวิตช่วงต้น.
ชูซากุ อารากาวะเกิดที่นาโงยะในวันที่ 6 กรกฎาคม ค.ศ. 1936 ครอบครัวของเขาเปิดร้านอูดง อารากาวะสนใจในสาขาวิชาศิลปะ คณิตศาสตร์ และเภสัชกรรม เขาเคยเข้าศึกษาศิลปะที่มหาวิทยาลัยศิลปะมูซาชิโนะ
ชีวิตช่วงท้าย.
อารากาวะกับกินส์ "สูญเสียเงินที่เก็บมาทั้งชีวิต" จากเรื่องอื้อฉาวการลงทุนแมดอฟฟ์
เสียชีวิต.
หลังรักษาตัวในโรงพยาบาลเป็นเวลาสัปดาห์หนึ่ง อารากาวะเสียชีวิตในวันที่ 18 พฤษภาคม ค.ศ. 2010 กินส์ไม่บบอกสาเหตุที่เสียชีวิต เธอกล่าวว่า "การตายเป็นข่าวร้าย" เธอวางแผนที่จะเพิ่มความพยายามเป็นสองเท่าเพื่อพิสูจน์ว่า "ความแก่ชราสามารถผิดกฎหมายได้"
มัสยิดอะบูฮะนีฟะฮ์

มัสยิดอะบูฮะนีฟะฮ์  หรืออีกชื่อว่า ญาเมียะอ์อัลอิมามุลอะอ์ซ็อม  เป็นหนึ่งในสถานที่มัสยิดของซุนนีที่โดดเด่นที่สุดในแบกแดด ประเทศอิรัก ซึ่งสร้างขึ้นรอบสุสานอะบูฮะนีฟะฮ์ อันนุอ์มาน ผู้ก่อตั้ง"มัซฮับ"ฮะนะฟี
กองทัพสหรัฐสร้างความเสียหายกับมัสยิดในวันที่ 11 เมษายน ค.ศ. 2003 โดยการยิงจรวดไปที่หอนาฬิกา
ภูมิหลัง.
เคาะลีฟะฮ์อะบูญะอ์ฟัร อัลมันศูรทรงเสนอให้อะบูฮะนีฟะฮ์ทำหน้าที่เป็น "ดะโต๊ะยุติธรรม" แต่เขาปฏิเสธ ทำให้เขาถูกทรมานและเข้าไปในคุก เขาถูกเฆี่ยน 110 ครั้งจนกระทั่งเขายอมรับ อัลมันศูร์จึงมีพระราชกระแสรับสั่งให้อะบูฮะนีฟะฮ์ทำ"ฟัตวา"ที่จะขยายพระราชอำนาจของเคาะลีฟะฮ์ ซึ่งอะบูฮะนีฟะฮ์ไม่ยอมรับอีก ทำให้เขาต้องเข้าคุกอีกครั้ง
ขณะอยู่ในคุก อะบูฮะนีฟะฮ์เสียชีวิตใน ฮ.ศ. 150 / ค.ศ. 767 ที่แบกแดด ซึ่งอาจมาจากการถูกวางยาพิษหรือความแก่ชรา เขาถูกฝังที่สุสานอัลค็อยซุรอน ซึ่งนำชื่อมาจากอัลค็อยซุรอน บินต์ อะฏออ์ที่ฝังในที่เดียวกันหลังจากอะบูฮะนีฟะฮ์เสียชีวิตเป็นเวลา 23 ปี กล่าวกันว่ามีผู้เยี่ยมชมสุสานประมาณ 50,000 คน และอัลมันศูรก็เสด็จมาที่นี่ด้วย
Five prime untranslated region

5′ untranslated region (5′ UTR) หรือเรียกอีกอย่างว่า leader sequence หรือ leader RNA เป็นบริเวณเอ็มอาร์เอ็นเอที่อยู่ถัดไปทาง upstream ของ initiation codon
เป็นเขตสำคัญในการควบคุมการแปลรหัส transcript โดยมีกลไกต่าง#เปลี่ยนทาง ๆ กันในไวรัส #เปลี่ยนทาง และยูแคริโอต
แม้จะมีชื่อว่า ไม่แปลรหัส (untranslated) แต่ตัว 5′ UTR เองหรืออย่างน้อยก็ส่วนหนึ่งของมันบางครั้งก็แปลรหัสเป็นผลิตภัณฑ์โปรตีน
ซึ่งใช้ควบคุมการแปลรหัสลำดับยีนหลักของเอ็มอาร์เอ็นเอ 
แต่ในสิ่งมีชีวิตจำนวนมาก 5′ UTR ก็ไม่ได้แปลรหัสโดยประการทั้งปวง แต่ก่อโครงสร้างโปรตีนทุติยภูมิ (secondary structure) อันซับซ้อนและใช้ควบคุมการแปลรหัส
โธฬาวีรา

โธฬาวีรา (Dholavira) เป็นแหล่งโบราณคดีในหมู่บ้านขาทีรเพต ในตลุกะภจาว อำเภอกูตจ์ รัฐคุชราต เป็นซากของอารยธรรมลุ่มแม่น้ำสินธุ/ฮารัปปา โธฬาวีราเป็นหนึ่งในห้าแหล่งโบราณคดีขนาดใหญ่ ที่สำคัญที่สุดแหล่งหนึ่ง และถือกันว่าเป็นเมืองที่ใหญ่ที่สุด ในเวลานั้น เมืองรูปสี่เหลี่ยมขนาด นี้ ตั้งอยู่ขนาบระหว่างลำธารมันสาร์ (Mansar) ในทางเหนือ และมันหาร์ (Manhar) ในทางใต้ เข้าใจว่ามีประชากรอยู่อาศัยในระหว่างราว 2,650 ปีก่อน ค.ศ. ก่อนจะค่อย ๆ ลดจำนวนลงในราว 2,100 ปีก่อน ค.ศ. และถูกทิ้งร้างเป็นช่วงสั้น ๆ ก่อนจะมีผู้กลับเข้ามาอยู่อาศัยในราว 1450 ปีก่อน ค.ศ.
แหล่งนี้ขุดพบในปี 1967–1968 โดย เจ.พี.โชษี จากกรมสำรวจโบราณคดีอินเดีย (เอเอสไอ) แหล่งนี้มีขนาดใหญ่สุดอันดับห้าในบรรดาแหล่งอารยธรรมฮารัปปาแปดแห่งที่พบ เอเอสไอดำเนินการขุดค้นตั้งแต่ปี 1990 พร้อมทั้งระบุว่า "โธฬาวีราเป็นแหล่งที่ช่วยในการเข้าใจอารยธรรมลุ่มแม่น้ำสินธุ" แหล่งสำคัญของฮารัปปาอื่น ๆ ที่ขุดค้นพบแล้วได้แก่ฮารัปปา, โมเฮนโจ-ดาโร, คเนรีวลา, รขีครหี, กาลีบังคัน, รูปนคร และโลถาล
วัดละไม

วัดละไม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะเร็ต อำเภอเกาะสมุย จังหวัดสุราษฎร์ธานี
วัดละไมตั้งวัดเมื่อ พ.ศ. 2425 ได้รับพระราชทานวิสุงคามสีมาเมื่อ พ.ศ. 2434 ถือเป็นวัดที่เก่าแก่เป้นอันดับ 3 บนเกาะสมุย
วัดมีเจดีย์เก่าแก่ ชื่อว่า "พระบรมธาตุเจดีย์ศรีละไม" เป็นเจดีย์ขนาดเล็ก บรรจุพระธาตุซึ่งได้อัญเชิญมาจากประเทศศรีลังกาเมื่อราว พ.ศ.2525–2526
ภายในวัดเป็นที่ตั้งของพิพิธภัณฑ์พื้นบ้านวัดละไม เป็นอาคารไม้ 2 ชั้น ก่อตั้งขึ้นด้วยการสนับสนุนจากสำนักงานคณะกรรมการวัฒนธรรมแห่งชาติ เมื่อ พ.ศ. 2529 เพื่อเป็นสถานที่เก็บรวบรวมข้าวของเครื่องใช้ดั้งเดิมที่บอกเล่าเรื่องราววิถีชีวิตชาวเกาะสมุยในอดีต มีการจัดแสดงสิ่งของ เช่น ตะเกียงโบราณ กลองมโหระทึกอายุกว่า 300 ปี เป็นศิลปกรรมในยุคโลหะของวัฒนธรรมดองซอนตอนเหนือของเวียดนาม ค้นพบเมื่อ พ.ศ. 2543 ใช้ในพิธีกรรมขับไล่ผีขอฝน โคมไฟ แจกันเคลือบ ถ้วยชามกระเบื้องเคลือบ โอ่งมังกร มีดดาบ เครื่องทองเหลือง เครื่องลายคราม กรงนกเขา เครื่องปั้นดินเผา เครื่องโม่แป้ง เครื่องจักสาน และเครื่องไม้เครื่องมือในการทำสวนมะพร้าว ได้แก่ จอบ เสียม มีดพร้า เป็นต้น
วัดราชธรรมาราม

วัดราชธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะเร็ต อำเภอเกาะสมุย จังหวัดสุราษฎร์ธานี
วัดราชธรรมารามตั้งวัดเมื่อ พ.ศ. 2415 ชาวเกาะสมุยเรียกว่า วัดพระธาตุหินงู หรือ วัดศิลางู เนื่องจากมีมีพระธาตุและบริเวณชายหาดมีศิลาคล้ายเกร็ดงูอยู่ เมื่อตอนน้ำขึ้นจะดูเหมือนงูนอนอยู่ในทะเล ภายในพระธาตุมีพระบรมสารีริกธาตุประดิษฐานอยู่
พระธาตุศิลางูเป็นเจดีย์สีทองทั้งองค์ตั้งอยู่บนลานกว้างริมชายทะเล หลวงพ่อเพ็ชร์ ติสฺโสเป็นผู้ริเริ่มให้สร้างขึ้น โดยมีหลวงพ่อศรีทอง ศรีชาย ร่วมกับพระดำใจกว้าง (หมื่นพยาธิบำบัด) เป็นผู้ดำเนินการก่อสร้าง ประกอบพิธีบรรจุพระบรมสารีริกธาตุเมื่อวันที่ 12 มิถุนายน พ.ศ. 2498 โดยเจ้าพระคุณพระอรรถทัศสิสุทธิพงศ์แห่งวัดชีโทน จังหวัดพระนครศรีอยุธยา
วัดยังมีอุโบสถสีแดง สาเหตุที่สีแดงเพราะใช้หินปูนเค็มบดละเอียดผสมกับปูนในเกาะสมุย จากนั้นได้ผสมสีแดงลงไป ทำให้ได้สีที่แปลกตา รูปแบบสถาปัตยกรรมของโบสถ์เป็นศิลปะศรีวิชัยกึ่งบายน
วัดญาณเสน (จังหวัดพระนครศรีอยุธยา)

วัดญาณเสน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
ประวัติ.
วัดญาณเสนไม่ปรากฏหลักฐานว่าใครเป็นผู้สร้าง เดิมชื่อ วัดยานุเสน กรมการศาสนาระบุว่า สร้างขึ้นเมื่อประมาณ พ.ศ. 1920 ซึ่งเป็นช่วงอยุธยาตอนต้น ได้รับพระราชทานวิสุงคามสีมาเมื่อ พ.ศ. 1930 ปรากฏหลักฐานว่า ได้มีการสร้างร่องน้ำหรือทางชักน้ำใต้กำแพงวัดญาณเสน ที่เรียกว่า "ช่องมหาเถรไม้แช่" เพื่อชักน้ำจากแม่น้ำลพบุรีลงใต้กำแพง ผ่านใต้ถนนป่าตะกั่วไปลงคลองขุด จากคลอดขุดไปลงบึงพระราม ทำให้บึงพระรามมีน้ำที่สะอาดอยู่ตลอดเวลา เมื่อเวลาผ่านไปร่องน้ำใต้กำแพงนี้ถูกทับถมจนไม่อาจใช้เป็นทางน้ำได้อีก
กรมศิลปากรได้ขึ้นทะเบียนโบราณสถานแห่งชาติ เมื่อวันที่ 18 มีนาคม พ.ศ. 2584 เมื่อกรมศิลปากรรได้ทำการขุดแต่งและบูรณะแล้วตั้งแต่ พ.ศ. 2487 ได้พบโบราณวัตถุและศิลปวัตถุหลายชิ้น ที่สำคัญคือ แผ่นทองคำรูปสัตว์ต่าง ๆ เป็นศิลปะอยุธยา พระพุทธรูปสัมฤทธิ์ ซึ่งพบทั้งที่เป็นของสมัยลพบุรีและสมัยอยุธยา ปัจจุบันเก็บรักษาไว้ที่พิพิธภัณฑสถานแห่งชาติ พระนคร
โบราณสถาน.
เจดีย์ประธานก่ออิฐ เป็นเจดีย์ย่อมุมไม้สิบสองที่ด้านทั้งสี่ออกเก็จรับมุขทิศทั้งสี่ มีฐานประทักษิณ ลักษณะเป็นฐานสี่เหลี่ยมไม่ย่อมุม มีความกว้างด้านละประมาณ 24 เมตร ทำเป็นชุดฐานบัวลูกแก้วอกไก่คู่ ฐานหน้ากระดานล่างแผ่ยื่นออกมาจากชั้นบัวคว่ำประมาณ 1 เมตร มีความสูงจากฐานถึงยอดเจดีย์ประมาณ 34.5 เมตร มุมบนฐานประทักษิณประดิษฐานเจดีย์มุม มีบันไดทางขึ้นเจดีย์อยู่ทางด้านทิศตะวันออกขึ้นสู่ลานประทักษิณและห้องมุข ภายในมุขทำเป็นช่องทางเดินเข้าสู่ครรภคูหาซึ่งเป็นห้องสี่เหลี่ยมจัตุรัส ขนาด 2.80 x 2.72 เมตร ด้านบนก่ออิฐเป็นลักษณะสามเหลี่ยมสอบขึ้นไป พื้นกลางห้องมีช่องสี่เหลี่ยม ขนาด 50 x 55 เซนติเมตร ลึกลงไป
เจดีย์รายมี 5 องค์ ทางทิศตะวันออก 4 องค์ และทิศตะวันตกอีก 1 องค์ ส่วนใหญ่อยู่ในสภาพพังทลาย คงเหลือเพียงองค์เดียวที่ยังมีสภาพค่อนข้างสมบูรณ์
อุโบสถตั้งอยู่ทางด้านตะวันออกของเจดีย์ประธาน สร้างขึ้นบนฐานรากอุโบสถเดิมเมื่อ พ.ศ. 2487 มีเค้าโครงศิลปะอยุธยา ลักษณะโค้งแบบท้องสำเภา รวมทั้งผนังทำเป็นลูกกรงช่องแสงแทนช่องหน้าต่าง ภายในประดิษฐานพระพุทธรูปขนาดใหญ่สมัยรัตนโกสินทร์ เหนือช่องแสงมีซุ้มพระทำเป็นซุ้มสามเหลี่ยมลึกเข้าไปในผนัง ในซุ้มประดิษฐานพระพุทธรูปขนาดเล็กปางต่าง ๆ แต่มีไม่ครบทุกซุ้ม
วัดวิเวกวายุพัด

วัดวิเวกวายุพัด เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลคลองจิก อำเภอบางปะอิน จังหวัดพระนครศรีอยุธยา 
วัดวิเวกวายุพัด เดิมชื่อ วัดช่องลม สร้างเมื่อ พ.ศ. 2400 ต่อมา พ.ศ. 2435 ได้ย้ายที่ตั้งวัดมาในที่ตั้งปัจจุบันเนื่องจากที่เดิมถูกน้ำเซาะจนตลิ่งพังถึงเสากุฎิ โดยมีนายเอี่ยม มีจิตศรัทธายกที่นาให้ จำนวน 11 ไร่ ได้สร้างพระอุโบสถ ศาลาการเปรียญและกุฏิเพิ่ม 3 หลัง โดยมีพระสุวรรณวิมลศีล (หนู) เจ้าอาวาสวัดสุวรรณดาราราม เป็นผู้อำนวยการสร้าง และพระภิกษุเมฆ วัดกำแพง เป็นหัวหน้า ต่อมาพระบาทสมเด็จพระจุลจอมเกล้าเจ้าอยู่หัวได้เสด็จมาประทับแรม ณ พระราชวังบางปะอิน และได้เสด็จโดยทางชลมารคมาประพาสที่วัดนี้อยู่บ่อยครั้ง จึงได้พระราชทานนามวัดใหม่ว่า "วัดวิเวกวายุพัด" ทั้งยังทรงพระราชทานสัญญาบัตรแต่งตั้งพระอธิการเมฆ เจ้าอาวาสวัดนี้ ให้เป็นพระครูวิเวกาภิราม และได้บูรณปฏิสังขรณ์อาคาร เสนาสนะต่าง ๆ เรื่อยมาและได้รับการยกฐานะเป็นพระอารามหลวง เมื่อ พ.ศ. 2440
พระบาทสมเด็จพระจุลจอมเกล้าเจ้าอยู่หัวได้ทรงโปรดเกล้าอุปถัมภ์วัดวิเวกวายุพัดมาโดยตลอด เช่น ก่อสร้างศาลาการเปรียญ กุฏิ และพระสถูปโดยพระราชทานนามว่า "ราชูทิศเจดีย์" และมีการย้ายอุโบสถหลังเดิมจากวัดเบญจมบพิตรดุสิตวนารามราชวรวิหารจากกรุงเทพมาสร้างแทนพระอุโบสถหลังเดิมของวัดนี้ พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทรัพย์ส่วนพระองค์เพื่อสร้างอาคารเรียนวัดวิวเกวายุพัด ซึ่งก่อสร้างแล้วเสร็จเมื่อ 25 กุมภาพันธ์ พ.ศ. 2515 และพระราชทานนามอาคารว่า "อาคารนวราชบพิตรนุเคราะห์"
วัดชูจิตธรรมาราม

วัดชูจิตธรรมาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในมหาวิทยาลัยมหามกุฏราชวิทยาลัย วิทยาเขตมหาวชิราลงกรณราชวิทยาลัย ตำบลสนับทึบ อำเภอวังน้อย จังหวัดพระนครศรีอยุธยา
นายฉบับ คุณนายสงวน ชูจิตตารมย์ ได้มีจิตศรัทธาถวายที่ดินจำนวน 186 ไร่ ที่ตำบลสนับทึบ อำเภอวังน้อย จังหวัดพระนครศรีอยุธยา (ต่อมาได้มีผู้บริจาคซื้อถวายเพิ่มเติมเป็น 736 ไร่) เพื่อตั้งเป็นสถานศึกษาของคณะสงฆ์ ตามพระดำริของสมเด็จพระอริยวงศาคตญาณ (จวน อุฏฺฐายี) วัดมกุฏกษัตริยารามราชวรวิหาร เริ่มแรกใช้ชื่อว่า สภาการศึกษามหามกุฏราชวิทยาลัย สาขาวังน้อย หรือรู้จักทั่วไปว่า วิทยาลัยสงฆ์วังน้อย ในปี พ.ศ. 2519 ได้ขอตั้งเป็นวัดชื่อ "วัดชูจิตธรรมาราม" เพื่อเป็นเกียรติแก่วงศ์สกุลชูจิตารมย์ผู้ถวายที่ดินเพื่อการก่อตั้งครั้งแรก
วัดชูจิตธรรมารามได้รับพระราชทานวิสุงคามสีมา เมื่อวันที่ 13 ตุลาคม พ.ศ. 2549 ทางวัดเริ่มเปิดรับพระสงฆ์และสามเณรเข้าศึกษามาตั้งแต่ พ.ศ. 2516 ปัจจุบันเปิดสอนพระปริยัติธรรม แผนกนักธรรมบาลี แผนกสามัญ ในระดับมัธยมศึกษาและระดับอุดมศึกษา ปัจจุบัน มีพระเทพวชิรกิตติ (กิตติชัย อภิชโย) เป็นผู้รักษาการเจ้าอาวาสพระอารามหลวง มีพระสงฆ์และสามเณร จำนวน 250 รูป (พ.ศ. 2563) ซึ่งได้รับการสนับสนุนจากมูลนิธิมหาวชิราลงกรณราชวิทยาลัยและพุทธศาสนิกชนทั่วไป รวมทั้งด้านการรักษาพยาบาลจากมูลนิธิสิรินธร